Diari Oficial de la Generalitat Valenciana


Sumari del DOGV 223, del 31-01-1985 (1985/803873)

ORDRE de 15 de gener de 1985, de la Conselleria de Cultura, Educació i Ciència, per la qual es desplega el Decret 95/84, de 21 d'agost, sobre les directrius de coordinació per a l'exercici de les funcions pròpies de les Diputacions Provincials en matèria d'investigació científica, perfeccionament del professorat i renovació pedagògica.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1985/01/15/(2)/dof/vci/html**

### Dades del document

Número de DOGV
:   223

Data del DOGV
:   31-01-1985

Secció del DOGV
:   DISPOSICIONS GENERALS

Número del document
:   1985/803873


Data del document
:   15-01-1985

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 15 de gener de 1985, de la Conselleria de Cultura, Educació i Ciència, per la qual es desenvolupa el Decret 95/1984, de 21 d'agost, sobre les directrius de coordinació per a l'exercici de les funcions pròpies de les diputacions provincials en matèria d'investigació científica, perfeccionament del professorat i renovació.  
Article primer  
L'objecte d'aquesta Ordre és de desplegar el Decret 95/1984, de 21 d'agost, que establia les directrius de coordinació per a l'exercici de les funcions pròpies de les Diputacions Provincials en matèria d'Educació.  
Article segon  
S'encomana a la Comissió de Coordinació el seguiment de les activitats programades en la present Ordre.  
Article tercer  
Correspondrà a les Diputacions Provincials la gestió d'aquestes activitat en l'àmbit del territori respectiu, d'acord amb el que disposa la present Ordre.  
Article quart  
La Conselleria de Cultura, Educació i Ciència, mitjançant la Direcció General d'Ensenyament Universitari i Investigació, coordinarà amb les Diputacions Provincials d'Alacant, Castelló(i València:  
a) Les diverses activitats i projectes que en el camp de la investigació científica puguen subvencionar-se, per tal d'aconseguir una actuació conjunta emmarcada en els plans general de política científica i tecnològica proposades pel Consell.  
b) Els programes de formació i perfeccionament d'investigadors per tal que l'assignació de beques, pensions i bosses d'estudi responguen a la necessària coordinació amb els programes d'Investigació científica.  
c) Les activitats programades en el camp del reciclatge del professorat en qualssevol modalitats i nivells.  
d) Les subvencions a les Universitats o Instituts d'investigació, per a la dotació d'infraestructura científica i instal·lacions.  
Article cinqué  
La convocatòria de projectes d'Investigació, beques, pensions i bosses d'estudi de las Diputacions Provincials d'Alacant, Castelló i València, així com la concessió de subvencions a Universitats o Instituts d'Investigació per a dotació d'infraestructura científica i instal·lacions, hauran de comptar amb l'informe previ de la Direcció General d'Ensenyament Universitari i Investigació, mitjançant el Consell de Política Científica i Tecnològica, òrgan adscrit a la Direcció General susdita, el qual l'elevarà a la Comissió de Coordinació de Cultura, Educació i Ciència, per tal que aquesta emeta proposta de resolució del Conseller. Igualment, la programació d'activitats de les Diputacions Provincials en el camp de la renovació pedagògica i el reciclatge del professorat, en qualsevol modalitat i nivell, haurà de ser tramesa a la Direcció General d'Ensenyament Universitari i Investigació per a l'aprovació.  
DISPOSICIO FINAL  
Aquesta Ordre entrarà en vigor l'endemà de la publicació al Diari Oficial de la Generalitat Valenciana.  
València, a 15 de gener de 1985.  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI